alexandrainst/scandi-wiki huggingface dataset:
Dead Kennedys

Dead Kennedys er et amerikansk punkband som ble stiftet i 1978. Bandet er særlig kjent for sine venstreorienterte og til tider svært humoristiske tekster. Bandet har øvd stor innflytelse på både en rekke punk- og hardcore-grupper.

Besetning 
Bandet ble stiftet av Jello Biafra (egentlig Eric Reed Boucher) og East Bay Ray (egentlig Raymond Pepperell) på henholdsvis vokal og gitar. De fikk med seg 6025 (egentlig Carlos Codona) på gitar, Klaus Flouride (egentlig Geoffrey Lyall) på bassgitar og Ted (egentlig Bruce Slesinger) på trommer. 6025 forlot imidlertid bandet senere på grunn av psykiske problemer.

Utgivelser 
Bandets første singel, «California Über Alles», ble raskt en undergrunnshit. Denne ble fulgt opp med singelen Holiday in Cambodia før LP-en Fresh Fruit for Rotting Vegetables kom. Sammen med de to påfølgende singlene Kill the Poor og Too Drunk to Fuck, der Ted var erstattet av D.H. Peligro (eg. Darren Henley), var den de eneste av bandets utgivelser som kom inn på topp 100 i USA. Disse utgivelsene ble fulgt opp av singelen Nazi Punks Fuck Off og mini-LP-en In God We Trust Inc.

I 1982 kom LP-en Plastic Surgery Disaster, med singlene Bleed for Me og Halloween, som skulle bli bandets siste singler. Her beveger bandet seg i noen grad vekk fra den tradisjonelle punken og viser klart mer eksperimentielle takter. Denne utviklingen ble enda klarere på neste utgivelse, LP-en Franchenchrist fra 1985. Denne utgivelsen ble også viktig på andre måter. I førsteopplaget hadde bandet lagt ved en plakat av kunstneren H.R. Giger kalt Penis Landscape. Dette første til at en gruppe «bekymrede foreldre» gikk til sak for det de kalte «støtende materiale rettet mot mindreårige». Anklagene ble til slutt droppet, men saken knakk bandet økonomisk. Det var også denne rettssaken som var den direkte foranledningen til klistremerkene med Parental Advisory ble lansert. Før bandet ble oppløst ga de imidlertid ut LP-en Bedtime for Democracy, og posthumt ble albumet Give Me Convenience or Give Me Death, bestående av diverse tidligere uutgitte opptak, utgitt.

Reklamekontrovers 
I 1998 kom klesmerket Levis med en forespørsel til de tidligere bandmedlemmene om de ville tillate bruk av «Holiday in Cambodia» i en reklame. Her satte imidlertid Biafra foten ned, noe som i sin tur førte til en rettssak der de andre medlemmene gjorde krav på rettighetene til bandets utgivelser, noe de fikk tilkjent. Biafra og plateselskapet Alternative Tentacles ble også dømt til å betale 200 000 dollars. I kjølvannet av rettssaken bestemte også de andre medlemmene seg for å starte opp bandet igjen, noe Biafra sa nei til både på grunn av rettssaken og på grunn av en prinsipiell motstand mot gjenforeninger.

De valgte derfor først Brandon Cruz, som imidlertid forlot bandet fordi de bare spilte gamle sanger. Han ble erstattet av Jeff Penalty som fortsatt er med dem på turneer. Bandet har gitt ut to konsertplater, men har ikke laget ny musikk siden gjenforeningen.

Eksterne lenker 
 

Rockegrupper fra USA
Sandnessundbrua

Denne artikkelen er om Sandnessundbrua i Troms. For informasjon om Sandesund bru i Østfold, se Sandesund bru.

Sandnessundbrua (også kalt Kvaløybrua), er ei fritt frambygg-bru som krysser Sandnessundet mellom Tromsøya og Kvaløya i Troms. Sandnessundbrua er 1220 meter lang, lengste spenn er 150 meter, og seilingshøyden er 41 meter. Brua har 36 spenn. Før Hålogalandsbrua ble tatt i bruk 2018 var den er Nord-Norges lengste veibru.

Sandnessundbrua ble offisielt åpnet av kronprins Harald den 26. juni 1974. Brua åpnet imidlertid for trafikk allerede 21. desember 1973. Brua kostet 36 millioner kroner. Det var bompengeinnkreving på brua fram til 1. mai 1982.  Brua er en del av fylkesvei 862.

I 2005 ble ny gang- og sykkelbane adskilt fra vegbanen med rekkverk ferdigstilt. Underlaget på sykkelbanen har blitt sterkt kritisert fordi det i høy grad bidrar til punktering av sykkeldekk. Dette har resultert i at enkelte syklister har skapt trafikkproblemer ved å sykle i vegbanen. 

I takt med økende utbygging på Kvaløya har trafikken vært stigende, og bruas kapasitet er i ferd med å overskrides. Utbyggingsforbud i bynære områder på Kvaløya vurderes derfor.

Se også
Tromsøbrua
Håkøybrua
Kalvebakken bru
Sommarøybrua
Hillesøybrua

Liste over broer i Norge
Liste over broer i Norge etter lengde

Tunneler i området
Tromsøysundtunnelen
Kvalsundtunnelen
Ryatunnelen
Breivikatunnelen
Langnestunnelen
Sentrumstangenten
Oterviktunnelen
Giævernesettunnelen

Referanser

Eksterne lenker
 Structurae om Sandnessundbrua
 Om kapasitetsproblemene på Sandnessundbrua fra Bladet Tromsø
 Om vanskelighetene for syklistene,  fra Nordlys

Fritt frambygg-broer
Veibroer i Troms og Finnmark
Veier i Tromsø
1974 i Norge
Broer åpnet i 1974
Fylkesvei 862
Skattørsundet bru

Skattørsundet bru er ei platebru som krysser Skattørsundet mellom Kågen og Skjervøya i Troms. Brua er 804 meter lang, med lengste spenn 32 meter. Den ble åpnet i 1971 og er en del av fylkesvei 866. Sammen med Maursundtunnelen knytter den Skjervøy til fastlandet.

Referanser

Se også 
 Liste over broer i Norge
 Liste over broer i Norge etter lengde

Eksterne lenker 
 Bilder av Skattørsundet bru:  

Veibroer i Troms og Finnmark
Platebroer
Veier i Skjervøy
1971 i Norge
Broer åpnet i 1971
Sommarøybrua

Sommarøybrua er ei fritt frambygg-bru fra Kvaløya til Sommarøya i Troms. Brua er 522 meter lang, og lengste spenn er 120 meter. Den er en del av fylkesvei 7766.

Sommarøybrua har bare ett kjørefelt og er dermed utstyrt med trafikklys for å regulere retningen på trafikken. Men det ble meldt i 2004 at trafikklysene ikke fungerer som de skal når det blåser, noe som skjer relativt ofte.

Se også 
 Hillesøybrua

 Liste over broer i Norge
 Liste over broer i Norge etter lengde

Referanser

Eksterne lenker 
 Høstbilde av brua sett fra øst.

Fritt frambygg-broer
Veibroer i Troms og Finnmark
Veier i Tromsø
Tromsøbrua

Tromsøbrua er ei bru som krysser Tromsøysundet mellom Fridtjof Nansens plass på Tromsøya og Tromsdalen på fastlandet i Tromsø. Brua ble tegnet av Erling Viksjø og var den første fritt frambygg-brua som ble bygd i Norge. Den fikk æresprisen Betongtavlen for 1963.

Tromsøbrua ble i 2002 foreslått vernet i Nasjonal verneplan for veger, bruer og vegrelaterte kulturminner. Riksantikvaren fredet Tromsøbrua 17. april 2008.

Brua består av plasstøpt dekke i betong, med slanke pilarer i betong. «Fritt-fram-delen» ble støpt med 3 meters seksjoner om gangen, på hver side, til endene møttes. Brua har 58 spenn. Den ble bygget fra 1958 og åpnet i 1960 av statsminister Einar Gerhardsen. Den er nå en del av fylkesvei 862. Total anleggskostnad var 14 580 000 kroner. Det ble innkrevd bompenger på brua i ti år. Tromsøysundtunnelen på E8 ble åpnet i 1994 og ga bedre kapasitet over (under) Tromsøysundet.

Tromsømannen Erling Kjeldsen (1896–1964), populært kalt Bru-Kjeldsen, regnes som Tromsøbruas far. Han presenterte ideen allerede i 1927 under et arrangement i regi av Tromsø Maskinistforening, der han var nestformann. I 1951 stiftet han Tromsø og omegn bruforening, og tre år etter ble A/S Tromsøbrua opprettet. En analyse anslo kostnaden til rundt sju millioner kroner. 20. mai 1955 godkjente Tromsø bystyre planene. Et minnesmerke over Kjeldsen ble 26. november 1978 avduket like ved bruhodet på Tromsøya. Det er senere flyttet noe. Monumentet er relieff i helfigur utformet av Ulf Dreyer.

Tromsøbrua var blant de mest utsatte for selvmord og selvmordsforsøk i hele landet før det i 2005 ble montert et «selvmordsgjerde» for å forhindre dette. Svenske Vägverket har studert denne løsningen, og vurderer å sette opp lignende i Sverige.

Brua kostet 13,3 millioner kroner å bygge, noe som tilsvarer ca 150 millioner 2012-kroner om en justerer for prisstigning.

Se også
 Sandnessundbrua
 Kalvebakken bru
 Håkøybrua
 Liste over broer i Norge
 Liste over broer i Norge etter lengde

Referanser

Eksterne lenker
 
 Arkitektguide om Tromsøbrua

Fritt frambygg-broer
Veibroer i Troms og Finnmark
Veier i Tromsø
Broer åpnet i 1960
1960 i Norge
Erling Viksjø
Betongtavlen
Fylkesvei 862
Kulturminner i Tromsø
Fredete byggverk i Troms og Finnmark
Troms' samferdselshistorie
Kip Winger

Kip Winger (født 21. juni 1961) er en amerikansk artist. Han fronter rockebandet Winger og har i tillegg sin egen solokarriere.

Diskografi

Album 

Winger
 Winger (1988)
 In the Heart of the Young (1990)
 Pull (1993)
 The Very Best of Winger (2001)
 IV (2006)
 Demo Anthology (2007)
 Karma (2009)
 Better Days Comin (2014)Solo This Conversation Seems Like A Dream (1997)
 Down Incognito (1998)
 Songs From The Ocean Floor (2000)
 From The Moon To The Sun (2008)Diverse'''
 Kix – Midnight Dynamite (1985)
 Alice Cooper – Constrictor (1985)
 Alice Cooper – Raise Your Fist and Yell (1986)
 Fiona – Beyond the Pale (1986)
 Bob Dylan – Down in the Groove (1987)
 Kane Roberts – Kane Roberts (1987)
 Blue Yonder – House of Love (1987)
 Diverse artister – Hearts of Fire Soundtrack (1987)
 Twisted Sister – Love Is For Suckers (1987) 
 Alice Cooper – Trash (1989) 
 Fiona – Heart Like A Gun (1989)
 Diverse artister – Smoke on the Water – A Tribute to Deep Purple (1994)
 Orange Swirl – Orange Swirl (1998)
 Seven Days – Ride (1998)
 Rob Eberhart Young – Speak (1999)
 Under Suspicion – Under Suspicion (2001)
 Diverse artister – Stone Cold Queen – A Tribute (2001)
 Jordan Rudess – Rhythm of Time (2004)
 Diverse artister  – Spin the Bottle: An All-Star Tribute to Kiss (2004) 
 Diverse artister  – Subdivisions: A Tribute To Rush (2005) 
 XCarnation – Grounded (2005)
 The Mob – The Mob (2005)

 Videoer 
 Alice Cooper – The Nightmare Returns Tour (1986) 
 Winger – The Videos, Vol. 1 (1989)
 Winger – In the Heart of the Young, Vol. 1 (1990)
 Winger – In the Heart of the Young, Vol. 2 (1991)
 Winger – Live in Tokyo (1991)
 Winger – The Making of Pull (1993)
 Diverse artister – VH1 Metal Mania Stripped Across America Tour Live'' (2006)

Se også 
 Winger

Eksterne lenker 
 
 
 
 

Bassister fra USA
Sangere fra USA
Personer fra Denver
Alice Cooper
Havøysundbrua

Havøysundbrua er ei fritt frambygg-bru som krysser Havøysundet fra fastlandet til fiskeværet Havøysund på Havøya i Finnmark. Brua er 293 meter lang og har et hovedspenn på 124 meter. Seilingshøyden er 23 meter, og brua har i alt fire spenn. Den ble offisielt åpnet av kong Olav V den 18. august 1988 og er en del av fylkesvei 889. Det er Norges (muligtvis verdens) nordligste bru over 100 m lengde.

Referanser

Se også 
 Liste over broer i Norge
 Liste over broer i Norge etter lengde

Fritt frambygg-broer
Veibroer i Troms og Finnmark
Veier i Måsøy
1986 i Norge
Broer åpnet i 1986
Samelandsbrua

Samelandsbrua er ei skråkabelbru som krysser elva Tana mellom Roavvegieddi i Tana i Norge og Utsjok i Finland. Brua er 316 meter lang, og hovedspennet er 155 meter. Brua har i alt fire spenn. Den ble åpnet i 1993 og er en del av Europavei 75. Før det var det ferje, men vei på isen om vinteren. Isveien lå nær dagens bru, men ferjen noen kilometer nedstrøms der det var mer strøm og mindre is.

Referanser

Se også 
Liste over broer i Norge
Liste over broer i Norge etter lengde

Skråkabelbroer
Veibroer i Troms og Finnmark
Veier i Tana
Den norske riksgrensen
1993 i Norge
Broer åpnet i 1993
Broer i Finland
Veier i Lappland (Finland)
Utsjok
Grenseoverganger
FC Thun

FC Thun 1898 er en sveitsisk fotballklubb fra byen Thun i Bern. Klubben spiller i den sveitsiske toppserien, Axpo Super League, og har tilhold på Lachen Stadion.

23. august 2005 skrev FC Thun klubbhistorie ved å bli det tredje sveitsiske laget som kvalifiserte seg for gruppespillet i Mesterligaen. Med et totalt budsjett på under 2 millioner euro, var klubben den minste som noen gang hadde kvalifisert seg for turneringen.

I gruppe med giganter som Arsenal, Ajax og Sparta Praha, og selv om det måtte spille sine hjemmekamper på Stade de Suisse i Bern (Lachen Stadion holdt ikke UEFAs krav til Champions League), klarte FC Thun tredjeplassen i gruppen, noe som kvalifiserte dem for spill i UEFA-cupens tredje runde.

Referanser

Eksterne lenker
 

Thun
Thun
Tana bru (tettsted)

Tana bru (nordsamisk: Deanušaldi) er et tettsted og administrasjonssenteret i Tana kommune i Finnmark. Stedet ligger på vestsiden av elva Tana, ved brua av samme navn. Tettstedet har  innbyggere per 1. januar .
Under frigjøringen av Finnmark i 1944 var det hit de sovjetiske styrker kom, før de returnerte.

E6 og E75 går gjennom Tana bru, og fylkesvei 98 har sitt østlige endepunkt her. Også fylkesvei 890 har sitt sørlige endepunkt på den andre side av Tana.

Referanser

Eksterne lenker 
 

Tettsteder i Troms og Finnmark
Bosetninger i Tana
Sørstraumbrua

Sørstraumbrua er ei fritt frambygg-bru som krysser Sørstraumen i Kvænangen kommune i Troms. Brua er 440 meter lang og har et hovedspenn på 120 meter. Brua er en del av europavei 6. Før brua ble åpnet gikk europavei 6 langs nåværende Fv7968. Brua avkortet E6 med 33 km.

Sørstraumbrua i Troms må ikke forveksles med brua med samme navn som er ei av Efjordbruene i Nordland.

Referanser

Se også 
 Liste over broer i Norge
 Liste over broer i Norge etter lengde

Eksterne lenker 
 Bilde av brua sett fra vest

Fritt frambygg-broer
Veibroer i Troms og Finnmark
Broer på E6 (Norge)
Veier i Kvænangen
Liste over Bosnias herskere

En liste over herskere over Bosnia.

De lokale herskerne i dagens Bosnia brukte tittelen Ban, sannsynligvis av Avar eller Illyrisk opprinnelse. Før 1180 var området kontrollert av forskjellige utenlandske stater, men vokste sakte til å utvikle seg til et uavhengig kongedømme

Tidlig historie
800-tallet: Trpimir, hertug av kroatene
910-925: Tomislav, konge av Kroatia
925-ca. 930: Tsar Peter I av Bulgaria
930-960: Storfyrste Časlav Klonimirović av Raška
960-968: Under Østromerriket
968-?: Mihajlo Krešimir II, konge av Kroatia
?-1014: Tsar Samuil av Bulgaria 
1014–1015: Tsar Gavril Radomir av Bulgaria
1015–1018: Tsar Ivan Vladislav av Bulgaria
1018-ca. 1060: Under Østromerriket
1060-ca. 1070: Kong Petar Krešimir IV av Kroatia

1082–1101: Stefan

1154–1164: Borić

1168–1180: Under Østromerriket

Innfødte lokale herskere (Ban, vasaller under kongen av Ungarn)
1180–1204: Kulin
1204–1232: Stefan
1232–1250: Matej Ninoslav
1250–1287: Prijezda I
1287–1290: Prijezda II
1290–1300: Stefan I Kotromanić
1299–1322: Pavao Šubić Bribirski og Mladen Šubić Bribirski
1314–1353: Stefan II Kotromanić
1353–1377: Tvrtko

Selvstendige konger
1377–1391: Tvrtko I
1391–1395: Stefan Dabiša
1395–1398: Jelena Gruba
1398–1404: Stefan Ostoja
1404–1409: Tvrtko II
1409–1418: Stefan Ostoja (gjeninnsatt)
1418–1421: Stefan Ostojić
1421–1443: Tvrtko II (gjeninnsatt)
1443–1461: Stjepan Tomaš
1461–1463: Stjepan Tomašević

I 1463 ble Bosnia underlagt tyrkerne, en hendelse som brakte landet under en rekke forskjellige statsdannelser fram til dannelsen av republikken Bosnia-Hercegovina i 1992.

Bosnia-Hercegovinas presidenter
Presidentskapet i Bosnia-Hercegovina er delt mellom tre, en bosnjak, en serber og en kroat.

Bosnia-Hercegovinas historie
Ungarns historie
Bosnia
Europamesterskapet i friidrett

EM i friidrett arrangeres av Det europeiske friidrettsforbundet. Europamesterskapet ble opprinnelig arrangert hvert fjerde år, men siden 2010 arrangeres det hvert annet år.

Historie
De europeiske mesterskapene har en mye lengre historie enn verdensmesterskapene. Det første europamesterskapet ble kun arrangert for herrer. I 1938 ble herre- og kvinneøvelsene arrangert på forskjellige steder og til forskjellige tider. Fra 1934 til 1966 ble mesterskapene arrangert «halvveis» mellom olympiske leker. Etter avvik fra dette (1969 og 1971) gikk man tilbake til den gamle ordningen igjen i 1974. Etter EM i Barcelona i 2010 har mesterskapet blitt avholdt annenhvert år. EM i friidrett 2020 som skulle vært arrangert i Paris, ble avlyst på grunn av koronaviruspandemien.

EM i friidrett innendørs holdes i februar eller mars i oddetallsår.

Arrangement 

(M)*=Menn, (K)*= Kvinner

Medaljefordeling 
Oppdatert etter EM i friidrett 2022.
Nasjoner som ikke lenger eksisterer er oppført i kursiv.

 
1 Utøvere fra Russland deltok som  under EM i friidrett 2016 og EM i friidrett 2018. Disse medaljene regnes ikke inn i de offisielle medaljestatistikkene.

Per 2022 er det kun nasjonene Andorra, Armenia, Bosnia-Hercegovina, Georgia, Gibraltar, Kosovo, Kypros, Liechtenstein, Malta, Monaco, Nord-Makedonia og San Marino som ikke har vunnet medalje. Saar deltok i 1954 uten å vinne medalje.

Se også 
 Norge under EM i friidrett
 EM i friidrett innendørs
 VM i friidrett

Referanser

Eksterne lenker 

 Det europeiske friidrettsforbundet (EAA) (engelsk)
 Historikk og struktur
 Europarekorder

 
Repeterende arrangementer etablert i 1934
Foldabrua

Foldabrua er ei hengebru som krysser Foldereidsundet i Nærøy kommune i Trøndelag. Brua er 336 meter lang, hovedspennet er 225 meter, og seilingshøyden er 38 meter. Brua er en del av fylkesvei 17.

Brua ble åpnet i 1969. Før det var det ferge mellom Teplingan og Bjøråneset.

Se også 
Finnmotunnelen
Bergsviktunnelen

Liste over broer i Norge
Liste over broer i Norge etter lengde

Referanser

Eksterne lenker 
 Bilde av brua sett fra sør.
 Bilder av Folda bru:  

Hengebroer
Veibroer i Trøndelag
Veier i Nærøysund
Fylkesvei 17
Tone Hødnebø

Tone Hødnebø (født 5. november 1962) er en norsk forfatter.

Bakgrunn og arbeid
 

Tone Hødnebø vokste opp på Solvang, en bydel i Tønsberg der hun var elev ved Tønsberg gymnas. Hun studerte engelsk og nordisk ved Universitetet i Oslo (UiO) 1982-1985 og drama, film og teater ved Universitetet i Trondheim 1985-1987. Hun gikk på Skrivekunstakademiet i Hordaland i 1987 og på Forfatterstudiet i Bø i 1988. 

Hun debuterte med diktsamlingen Larm i 1989 og har siden utgitt flere diktsamlinger og gjendiktninger. Hødnebø har særlig arbeidet med lyrikk og modernistiske dikt og har også skrevet essays og oversatt blant annet Emily Dickinson og Anne Carson fra engelsk.  

Tone Hødnebø var medredaktør av litteraturtidsskriftet Vagant 1990-1997. Hun har undervist ved flere forfatterkurs, blant annet ved Skrivekunstakademiet i Hordaland 2000-2006 og som veileder ved Litterär Gestaltning ved Universitetet i Göteborg 2008-2010. Hun ble styremedlem i Den norske forfatterforening (DnF) i 1995 og satt 2006-2009 i foreningens litterære råd som blant annet bestemmer hvilke nye norske bøker som skal få økonomisk støtte fra staten og hvilke forfattere som får Statens kunstnerstipend.

Bibliografi 
 1989: Larm – dikt
 1994: Mørk kvadrat – dikt
 1995: Skitne lille hjerte – gjendiktninger av Emily Dickinsons dikt
 1997: Pendel – dikt
 2002: Stormstigen – dikt
 2004: Skamfulle Pompeii – poetikk (i H PRESS' serie Imperativ)
 2005: Et lykkelig øyeblikk – dikt i utvalg
 2008: Nedtegnelser – dikt
 2014: Glass, ironi og Gud – gjendiktning av Anne Carsons diktsamling Glass, Irony and God
 2016: Nytte og utførte gjerninger – dikt
 2018: Rød selvbiografi – gjendiktning av Anne Carsons bok Autobiography of Red.
 2019: Å snu verdien inn mot verden (Kolon Folag)

Priser 
 1995: Tanums kvinnestipend
 1997: Den norske Lyrikklubbens pris (for Pendel)
 2003: Sult-prisen
 2005: Doblougprisen (sammen med Hans Herbjørnsrud)
 2018:  Gyldendalprisen 
 2019: Diktartavla fra Hardanger folkemuseum og Olav H. Hauge-senteret
 2021: Vestfold og Telemarks litteraturpris
Tone Hødnebø ble valgt til festspilldikter ved Festspillene i Bergen i 2007.

Referanser

Kilder 
 Presentasjon av Tone Hødnebø i Forfatterkatalogen på Forfattersentrums nettsider

Eksterne lenker 

 Kolon forlags presentasjon av Tone Hødnebø
 Bokklubben om Tone Hødnebø
 Om dikt i utvalg
 Forfattersamtale med Tone Hødnebø 1996
 Tone Hødnebø i NRK Forfatter
 Tone Hødnebø i Dagbladet Forfatter
 Tone Hødnebø i Aftenposten Alex

Norske lyrikere
Vinnere av Tanums kvinnestipend
Vinnere av Sult-prisen
Vinnere av Doblougprisen
Personer fra Tønsberg kommune
Lokkarbrua

Lokkarbrua er ei hengebru som krysser Lokkarsundet mellom fastlandet og Otterøya i Nord-Trøndelag. Brua er 435 meter lang, med hovedspenn  225 meter. Den ble åpnet den 2. desember 1977. Brua er en del av fylkesvei 767.

Se også
Liste over broer i Norge
Liste over broer i Norge etter lengde

Eksterne lenker 
 Side med bilder av Lokkarbrua

Hengebroer
Veibroer i Trøndelag
Veier i Namsos
1977 i Norge
Broer åpnet i 1977
Glommen Skog

Glommen Skog BA er en interesseorganisasjon for skogeiere i Hedmark, med unntak av Hedemarken, organisert som et andelslag. Hovedkontoret er i Elverum. Glommen Skog er distriktsorganisasjon av Norges Skogeierforbund, og har 6 lokallag med ca. 2 600 medlemmer (2012).

Organisasjonen ble etablert i 1903 som Glommen Skogeierforening, og var landets første skogeierforening. Fra 1. januar 2006 har Glommen vært organisert som andelslag.

Eksterne lenker
 Hjemmeside 

Norsk skogbruk
Solvang skole (Hamar)

Solvang barneskole er Hamars eldste barneskole, og har 220 elever fordelt på sju årstrinn. Skolen vektlegger «Samarbeid, Omsorg, Læring, Verdier, Ansvar, Nytenkning og Glede». («Solvang»). Den har også «Liten skole- stort hjerte» som grunnverdi.

Skolen 
Solvang skole ligger på Solvang i gamle Vang kommune, dagens Hamar, cirka 2 kilometer nord for Hamar sentrum. Skolen ligger sentralt i villastrøkene Solvang og Smeby og har fartsåren Furnesveien like ved, som strekker seg fra sentrum og nordover. Skolens adresse er Haugliveien 1, 2319 Hamar.

Solvang skole har om lag 220 elever over syv alderstrinn. Skolen har også til sammen 38 ansatte, deriblant rektor Line Schonhowd.

Solvang skole og skolefritidsordning (SFO) har sambruk av lokaler, og om lag 75 av elevene benytter seg av tilbudet SFO tilbyr utover de fastsatte skoletimene. Solvang SFO tilbyr hele og halve plasser.

Eksterne lenker
 Om Solvang skole på Hamar kommunes nettsider

Barneskoler i Innlandet
Skoler i Hamar
Marøybrua

Marøybrua er ei fritt frambygg-bru som krysser Marøysundet og Buskholmen mellom fastlandet og Marøya i Nærøysund kommune i Trøndelag. Sammen med Nærøysund bru forbinder den Vikna med fastlandet. Marøybrua er 590 meter lang, med lengste spenn 120 meter. Byggingen startet i 1976, og brua ble åpnet i oktober 1978. Bruene er del av fylkesvei 770.

Referanser

Se også
Liste over broer i Norge
Liste over broer i Norge etter lengde

Fritt frambygg-broer
Veibroer i Trøndelag
Veier i Nærøysund
Broer åpnet i 1978 i Norge
Friedrichsruh slott

Friedrichsruh slott, slott ved landsbyen med samme navn, i Schleswig-Holstein, Tyskland, bygget av Otto von Bismarck. 

Stede var senere tysk hovedkvarter for De hvite bussene, redningen av skandinaviske fanger i Tyskland etter krigens slutt i 1945. Daværende innehaver, grev Bismarck, hadde svensk kone og stilte slottet til disposisjon for svensk røde kors.

Referanser

Eksterne lenker 
 Nettsted for Bismarckstiftelsen

Slott i Slesvig-Holsten
Nærøysundbrua

Nærøysundbrua er ei hengebru som krysser Nærøysundet mellom Marøya og Rørvik / Vikna i Nærøysund kommune i Trøndelag. Sammen med Marøybrua forbinder den Vikna med fastlandet. Nærøysundbrua er 701 meter lang, med et hovedspenn på 325 meter og seilingshøyde 41 meter. Brutårnene er 80 meter høye. Brua har 17 spenn. Byggingen startet i januar 1978, og brua ble åpnet 6. november 1981. Bruene er del av fylkesvei 770.

Se også
Liste over broer i Norge
Liste over broer i Norge etter lengde

Referanser

Eksterne lenker
 Marøyposten: Nærøysundbrua

Hengebroer
Veibroer i Trøndelag
Veier i Nærøysund
1981 i Norge
Broer åpnet i 1981
Mjøsen Skog

'Mjøsen Skog SA er en distriktsorganisasjon av Norges Skogeierforbund som organiserer skogeiere i Gudbrandsdalen og bygdene rundt Mjøsa sørover til Eidsvoll. Mjøsen Skog består av 26 lokale skogeierlag med ca. 4 000 medlemmer (2012). En del allmenninger er direkte medlemmer. Hovedkontoret ligger på Lillehammer.

Organisasjonen ble stiftet i 1909 under navnet Mjøsdistrikternes Skogeierforening. Foreningen besto av en del lokale fellessalg for tømmer, og styret var dannet av formenn i fellessalgene. I 1929 ble tømmersalget overført til skogeierforeningen, som fra 1929 til 1955 het Mjøsen Salgsforening, deretter Mjøsen Skogeierforening. Fra 2006 er Mjøsen organisert som andelslag under sitt nåværende navn.

I 2019 ble det besluttet å fusjonere med Glommen Skog SA. Nytt navn er nå Glommen-Mjøsen Skog SA

Eksterne lenker
 Mjøsen Skog

Norsk skogbruk